Die Pos | Entertainment | Naboom Fiësta om die draai
29 March 2018 l Die Pos-span/The Post team l Views: 120 l 26 days ago
Lianie May sal feesgangers tydens die Naboom Fiësta op Saterdag 31 Maart in Mook-gophong vermaak.
Van bakhuis tot spookhuis, van vetkoek en vleis tot kerrie-en-rys, van mampoerplesier tot wynkultuur.
Dit is hoe kleurryk die organiseerders van die jaarlikse Naboom Fiësta dié fees beskryf wat op Saterdag 31 Maart by die Hervormde Kerk op die dorp plaasvind.
Feesgangers sal vroeg uit die vere moet wikkel om te sorg dat hulle 'n kuiertafel kry op die groen gras-perk onder die lieflike annaboom. Die fees skop om 08:00 af.
Die Naboom Fiësta is 'n familie-fees waar daar heeldag gekuier en besoekers met Bosveld-gasvry-heid verwelkom word.
Lianie May tree onder andere op as gaskunstenaar en sy kan volgens die orga-niseerders nie net mooi sing nie, maar is ook 'n "liefling" in die Bosveld. Juba — wat 'n lied vir die Naboom Fiësta geskryf het — sal saam met die Moonshine Blue-orkes sorg dat feesgangers heeldag vermaak word. Juba sal ook as seremoniemeester tydens die fees optree.
Meer as genoeg beeste is spesiaal vetgemaak om te sorg dat elke feesganger die beste gehalte vleis teen 'n billike prys kan aankoop. Snitte vanaf R40/kg tot biltong vir R199/kg sal van die hand gesit word.
Vir die kinders is daar 'n spookhuis waar hulle sal kan "blad skud" met die vriendelikste "spoke" in die dorp. Daar is ook laser-verfbal, spookasem en lekkers.
Naboom Fiësta se klingel lui nie om dowe neute nie: Die Here bederf ons, sodat ons jonk en oud op 31 Maart ook kan bederf."
Toegang tot die feesterrein is gratis en mense kan ook op die Naboom Fiësta Facebook-blad gaan loer en al die opwinding ter voorbereiding van die fees meemaak.